CELEX: 32022D0241
Language: lt
Date: 1645401600000
Title: Tarybos sprendimas (BUSP) 2022/241 2022 m. vasario 21 d. kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi

2022 2 21   
               
               
                  LT
               
               
                  Europos Sąjungos oficialusis leidinys
               
               
                  L 40/23
               
            
         TARYBOS SPRENDIMAS (BUSP) 2022/241
         2022 m. vasario 21 d.
         kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2014 m. kovo 17 d. Taryba priėmė Sprendimą 2014/145/BUSP (1);
                  
               
                     (2)
                  
                  
                     Europos Sąjunga nepripažįsta Rusijos Federacijos įvykdytos neteisėtos Krymo ir Sevastopolio aneksijos ir toliau ją smerkia, todėl nepripažįsta neteisėtai aneksuotame Krymo pusiasalyje surengtų vadinamųjų rinkimų;
                  
               
                     (3)
                  
                  
                     po to, kai Rusijos Federacija 2021 m. rugsėjo mėn. surengė vadinamuosius rinkimus į Valstybės Dūmą neteisėtai aneksuotoje „Krymo Autonominėje Respublikoje“ ir Sevastopolio mieste, Taryba mano, kad penki asmenys turėtų būti įtraukti į Sprendimo 2014/145/BUSP priede išdėstytą asmenų, subjektų ir organizacijų, kuriems taikomos ribojamosios priemonės, sąrašą dėl jų vaidmens kenkiant Ukrainos teritoriniam vientisumui, suverenitetui ir nepriklausomybei ar į juos kėsinantis;
                  
               
                     (4)
                  
                  
                     todėl Sprendimo 2014/145/BUSP priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Šio sprendimo priede išvardyti asmenys įtraukiami į Sprendimo 2014/145/BUSP priede pateiktą sąrašą.
         
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2022 m. vasario 21 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  2014 m. kovo 17 d. Tarybos sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 78, 2014 3 17, p. 16).
      
      
         
            PRIEDAS
            Į Sprendimo 2014/145/BUSP priede pateiktą asmenų, subjektų ir organizacijų sąrašą įtraukiami šie asmenys:
            
               
                            
                        
                        
                           Vardas, pavardė
                        
                        
                           Identifikuojamoji informacija
                        
                        
                           Motyvai
                        
                        
                           Įtraukimo į sąrašą data
                        
                     
                           „204.
                        
                        
                           Aleksei Yurievich CHERNIAK
                           (Алексей Юрьевич ЧЕРНЯК)
                        
                        
                           Lytis: vyras;
                           Gimimo data: 1973 8 27;
                           Gimimo vieta: Almata, Kazachstano SSR (šiuo metu Kazachstanas);
                           Pilietybė: Rusijos
                        
                        
                           Rusijos Federacijos Valstybės Dūmos narys nuo 2021 m. rugsėjo 19 d. Išrinktas neteisėtai aneksuotos „Krymo Autonominės Respublikos“ vadinamojoje Simferopolio rinkimų apygardoje.
                           Valdančiosios partijos „Vieningoji Rusija“ narys.
                           Įsipareigodamas eiti ir eidamas šias pareigas, jis siekė tolesnės vadinamosios „Krymo Autonominės Respublikos“ integracijos į Rusijos Federaciją ir taip aktyviai rėmė veiksmus bei įgyvendino politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi.
                        
                        
                           2022 2 21
                        
                     
                           205.
                        
                        
                           Leonid Ivanovich BABASHOV
                           (Леонид Иванович БАБАШОВ)
                        
                        
                           Lytis: vyras;
                           Gimimo data: 1966 1 31;
                           Gimimo vieta: Petrovka, Krymo sritis, Ukrainos SSR (šiuo metu Ukraina)
                        
                        
                           Rusijos Federacijos Valstybės Dūmos narys nuo 2021 m. rugsėjo 19 d. Išrinktas neteisėtai aneksuotos „Krymo Autonominės Respublikos“ vadinamojoje Simferopolio rinkimų apygardoje.
                           Valdančiosios partijos „Vieningoji Rusija“ narys.
                           Įsipareigodamas eiti ir eidamas šias pareigas, jis siekė tolesnės vadinamosios „Krymo Respublikos“ integracijos į Rusijos Federaciją ir taip aktyviai rėmė veiksmus bei įgyvendino politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi.
                        
                        
                           2022 2 21
                        
                     
                           206.
                        
                        
                           Tatiana Georgievna LOBACH
                           (Татьяна Георгиевна ЛОБАЧ)
                        
                        
                           Lytis: moteris;
                           Gimimo data: 1974 1 8;
                           Gimimo vieta: Khmelnytskyi (Chmelnyckis), Ukrainos SSR (šiuo metu Ukraina)
                        
                        
                           Rusijos Federacijos Valstybės Dūmos narė nuo 2021 m. rugsėjo 19 d. Išrinkta neteisėtai aneksuotos „Krymo Autonominės Respublikos“ vadinamojoje Simferopolio rinkimų apygardoje.
                           Valdančiosios partijos „Vieningoji Rusija“ narė.
                           Įsipareigodama eiti ir eidama šias pareigas, ji siekė tolesnės neteisėtai aneksuoto Sevastopolio miesto integracijos į Rusijos Federaciją ir taip aktyviai rėmė veiksmus bei įgyvendino politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi.
                        
                        
                           2022 2 21
                        
                     
                           207.
                        
                        
                           Nina Sergeevna FAUSTOVA
                           (Нина Сергеевна ФАУСТОВА)
                        
                        
                           Lytis: moteris;
                           Gimimo data: 1983 7 11;
                           Gimimo vieta: Kyzyl, Tuvos Respublika, Rusijos TFSR (šiuo metu Rusijos Federacija)
                        
                        
                           Sevastopolio rinkimų komisijos, kuri dalyvavo organizuojant 2021 m. rugsėjo mėn. neteisėtai aneksuotoje „Krymo Autonominėje Respublikoje“ ir Sevastopolyje įvykusius vadinamuosius rinkimus, vadovė.
                           Įsipareigodama eiti ir eidama šias pareigas, ji aktyviai rėmė ir įgyvendino veiksmus bei politiką, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.
                        
                        
                           2022 2 21
                        
                     
                           208.
                        
                        
                           Aleksandr Evgenevich CHMYHALOV
                           (Александр Евгеньевич ЧМЫХАЛОВ)
                        
                        
                           Lytis: vyras;
                           Gimimo data: 1990 6 13;
                        
                        
                           Sevastopolio rinkimų komisijos, kuri dalyvavo organizuojant 2021 m. rugsėjo mėn. neteisėtai aneksuotoje „Krymo Autonominėje Respublikoje“ ir Sevastopolyje įvykusius vadinamuosius rinkimus, vadovo pavaduotojas.
                           Valdančiosios partijos „Vieningoji Rusija“ narys.
                           Įsipareigodamas eiti ir eidamas šias pareigas, jis aktyviai rėmė ir įgyvendino veiksmus bei politiką, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.
                        
                        
                           2022 2 21“.